**Kriterij za odabir najpovoljnije ponude te relativni ponder kriterija**

Kriterij za odabira ponude na temelju članku 283. ZJN 2016 je ekonomski najpovoljnija ponuda (ENP) koja ispunjava sve uvjete i zahtjeve navedene u ovoj Dokumentaciji. ENP utvrđuje sukladno članku 284. ZJN 2016.

Kriteriji povezani s predmetom nabave su:

1. Cjenovni kriterij - C
2. Duljina jamstva za otklanjanje nedostataka u jamstvenom roku - J

Kriteriji odabira i njihov relativni značaj prikazani su u tablici:

|  |  |  |
| --- | --- | --- |
| **Kriterij** | **Maksimalni broj bodova** | **Relativni ponder** |
| Cijena ponude - C | 90 | 90% |
| Duljina jamstva za otklanjanje nedostataka u jamstvenom roku - J | 10 | 10% |
| **Broj bodova:** | **100** | **100%** |

Najpovoljnija ponuda je valjana ponuda s ukupno najvećom ocjenom dobivenom zbrojem svih kriterija. Maksimalan broj bodova koje ponuda može dobiti je 100 bodova.

**U= C+J**

U - ukupan broj bodova

C - broj bodova ponude po izračunu za cjenovni kriterij

J - broj bodova ponude po izračunu za kriterij duljine jamstva za otklanjanje nedostataka u jamstvenom roku

Naručitelj će nakon što izvrši bodovanje valjanih ponuda iste rangirati prema broju bodova od one koja je ostvarila najveći broj bodova pa nadalje, te će sukladno kriteriju ekonomski najpovoljnije ponude odabrati onu ponudu koja ostvari najveći broj bodova. Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. ZJN 2016, Naručitelj će odabrati ponudu koja je zaprimljena ranije.

### 6.6.1. Opis kriterija i način utvrđivanja bodovne vrijednosti

**Način izračuna:**

1. **Cjenovni kriterij**

Naručitelj kao jedan od kriterija određuje cijenu ponude. Temeljem članka 294. stavak 2. ZJN 2016 Naručitelj uspoređuje cijene s porezom na dodanu vrijednost budući da Naručitelj ne može koristiti pravo na pretporez. Maksimalan broj bodova koji ponuditelji mogu dobiti po ovom kriteriju iznosi 90 (devedeset) bodova.

Prihvatljiva ponuda s najnižom cijenom dobit će maksimalan broj bodova, a svaka druga razmjerno manji broj bodova prema slijedećoj formuli:

**C\*90**

C - broj bodova ostvareni na temelju cijene promatrane ponude

CN - najniža cijena ponude u postupku nabave

CP - cijena ponude koja se ocjenjuje

90 - najviši ostvarivi broj bodova na temelju kriterija cijena

**b) Duljina jamstva za otklanjanje nedostataka u jamstvenom roku**

Duljina jamstva za otklanjanje nedostataka u jamstvenom roku jedan je od kriterija za odabir ponude u predmetnom postupku nabave.

**Ponuditelj je u obvezi ponuditi jamstveni rok u trajanju minimalno 1 (jedna) godina od dana uspješno obavljene primopredaje** sa stavljanjem predmeta nabave u punu funkciju.

Ovim jamstvom odabrani ponuditelj jamči ispravno funkcioniranje uređaja koja je predmet usluge najma te da će na zahtjev korisnika opreme o svojem trošku otkloniti kvarove i nedostatke koji bi bili posljedica tvorničke greške i koji bi nastali u jamstvenom roku pri normalnoj uporabi uređaja uz poštivanje svih tehničkih naputaka.

Svaka dodatna godina jamstvenog roka iznad obvezno ponuđenog jamstvenog roka od 1 (jedne) godine bodovat će se na sljedeći način:

|  |  |  |
| --- | --- | --- |
| **Duljina trajanja jamstvenog roka** | **Broj bodova** | **Pojašnjenje** |
| jamstveni rok 1 (jedna) godina | 0 | Ponuda s jamstvenim rokom od 1 godine dobiva 0 bodova |
| jamstveni rok 2 (dvije) godine | 5 | Ponuda s jamstvenim rokom od 2 godine dobiva 5 bodova |
| jamstveni rok 3 (tri) godine | 10 | Ponuda s jamstvenim rokom od 3 godine dobiva 10 bodova |